Diari Oficial de la Generalitat Valenciana


Sumari del DOGV 7656, del 12-11-2015 (2015/9117)

RESOLUCIÓ de 6 de novembre de 2015, del director general de Centres i Personal Docent, per la qual s'amplia el termini de presentació de sol·licituds per a participar en la convocatòria d'ajudes destinades als ajuntaments i entitats locals menors per a fer efectiu el programa de gratuïtat de llibres de text i material curricular dirigit a l'alumnat que curse ensenyances obligatòries i de formació professional bàsica en els centres públics i privats concertats de la Comunitat Valenciana, en el curs 2015-2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9117


Data del document
:   06-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 6 de novembre de 2015, del director general de Centres i Personal Docent, per la qual s'amplia el termini de presentació de sol·licituds per a participar en la convocatòria d'ajudes destinades als ajuntaments i entitats locals menors per a fer efectiu el programa de gratuïtat de llibres de text i material curricular dirigit a l'alumnat que curse ensenyances obligatòries i de formació professional bàsica en els centres públics i privats concertats de la Comunitat Valenciana, en el curs 2015-2016. [2015/9117]  
  
  
L'Ordre 17/2015, de 26 d'octubre, de la Conselleria d'Educació, Investigació, Cultura i Esport, regula les bases de les ajudes destinades als ajuntaments o entitats locals menors per a fer efectiu el programa de gratuïtat dels llibres de text i material curricular dirigit a l'alumnat que curse ensenyances obligatòries i de formació professional bàsica en els centres públics i privats concertats de la Comunitat Valenciana, i convoca les ajudes per al curs 2015-2016.  
  
L'article quart, apartat 3, de la dita ordre establix que el termini per a la presentació de les sol·licituds serà de 15 dies hàbils a comptar de l'endemà de la publicació de l'ordre en el Diari Oficial de la Comunitat Valenciana. La seua publicació en el DOCV del dia 27 d'octubre de 2015, determina que el dit termini finalitza el dia 13 de novembre de 2015.  
Donada la repercussió social i econòmica d'estes ajudes, a les quals poden accedir tots els ajuntaments o entitats locals menors de la Comunitat Valenciana, i en la mesura que amb la dita ampliació no es perjudiquen drets de tercers, es fa necessari ampliar el termini de presentació de sol·licituds, tot això de conformitat amb el que preveu l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així, de conformitat amb el que preveu el paràgraf segon de la base novena de l'Ordre 17/2015, de 26 d'octubre, per la qual se autoritza la Direcció General de Centres i Personal Docent per a l'ampliació dels terminis de presentació de sol·licituds, resolc:  
  
Primer  
Ampliar, fins al dia 19 de novembre de 2015, el termini de presentació de sol·licituds per part dels ajuntaments i entitats locals menors de la Comunitat Valenciana, de les ajudes destinades a fer efectiu el programa de gratuïtat dels llibres de text i material curricular dirigit a l'alumnat que curse ensenyances obligatòries i de formació professional bàsica en els centres públics i privats concertats de la Comunitat Valenciana, d'acord amb el que preveu l'Ordre 17/2015, de 26 d'octubre, de la Conselleria d'Educació, Investigació, Cultura i Esport (DOCV 7644, 27.10.2015).  
  
Segon  
Publicar la present resolució d'ampliació de termini en el Diari Oficial de la Comunitat Valenciana, als efectes previstos en l'article 49 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Tercer  
Contra la present resolució no es pot interposar cap recurs, d'acord amb el que disposa l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 6 de novembre de 2015.- El director general de Centres i Personal Docent: José Joaquín Carrión Candel.